30/03/2011 | Administración LocalMunicipal
Negreira
Aprobación definitiva do Regulamento de servizo de axuda no fogar do Concello de Negreira

O Pleno do Concello de Negreira que tivo lugar con data de 13 de xaneiro de 2011, aprobou a modificación do Regulamento de Organización e Funcionamento do Servizo de Axuda no Fogar. No Boletín Oficial da Provincia da Coruña nº 19, de data 28 de xaneiro de 2011, foi exposta ao público a devandita modificación polo prazo de trinta (30) días hábiles sen que durante o citado prazo se presentaran reclamacións e suxerencias, polo tanto, a devandita modificación do Regulamento enténdese definitivamente aprobada. A continuación publícase o texto íntegro do Regulamento de Organización e Funcionamento do Servizo de Axuda no Fogar. - O establecido na nova Lei 13/2008, do 3 de decembro, de Servizos Sociais de Galicia. - A Orde do 22 de xaneiro de 2009 pola que se regula o Servizo de Axuda no Fogar en Galicia. - A Lei 39/2006, do 14 de decembro, de Promoción da Autonomía Persoal e Atención ás Persoas en situación de dependencia. - O Real Decreto 504/2007, de 20 de abril, polo que se aproba o baremo de valoración da situación de dependencia establecido na Lei 39/2006, de 14 de decembro, de promoción da autonomía persoal e atención ás persoas en situación de dependencia. - A Resolución de 2 de decembro de 2008, da Secretaría de Estado de Política Social, Familias e Atención á Dependencia e á Discapacidade, pola que se publica o Acordo do Consello Territorial do Sistema para a Autonomía e Atención á Dependencia, sobre criterios comúns de acreditación para garantir a calidade dos centros e servizos do Sistema para a Autonomía e Atención á Dependencia. - O Real Decreto 727/2007, de 8 de xuño, sobre criterios para determinar a intensidade de protección, servizos e contías das prestacións da Lei 39/2006 - O Decreto 176/2007, de 6 de setembro, polo que se regula o procedemento para o recoñecemento da situación de dependencia e do dereito ás prestacións do sistema para a autonomía e atención á dependencia na Comunidade Autónoma de Galicia. - A Orde de 17 de decembro de 2007 pola que se establecen os criterios para a elaboración do programa individual de atención (PIA). O apoio á unidade de convivencia e a axuda a domicilio, como prestación básica do Sistema Público de Servizos Sociais, pretende dar resposta á necesidade social de convivencia, en torno á cal se articula o nivel máis primario das relacións humanas, necesarias para o desenvolvemento persoal e para a integración social das persoas. A lei 7/1985, de 2 de abril, reguladora de bases de réxime local atribúe competencias os concellos en materia de servizos sociais e a obrigatoriedade de prestalos a aqueles concellos de máis de 20.000 habitantes, segundo os artigos 25.2 K e 26.1. c. O Parlamento de Galicia aprobou con data de 3 de decembro de 2008 a Lei 13/2008, de Servizos Sociais de Galicia, que regula o dereito de todas as persoas ós servizos sociais, correspondéndolles ós poderes públicos garantir dito dereito, e posibilitar que as liberdades e igualdade entre os individuos sexan reais e efectivas tal e como contempla a Constitución Española no seu art.9.3. A Lei 13/2008, de 3 de decembro de servizos sociais de Galicia, no seu art.11.1. f) atribúe como unha das funcións dos Servizos Sociais Comunitarios Básicos a xestión do servizo de axuda no fogar, así como a participación na xestión das prestacións destinadas a garantir a autonomía persoal e a atención á dependencia, nos termos establecidos na normativa que resulte aplicable. Dentro desta prestación e deste marco xurídico, inscríbense os Servizos de Atención Domiciliaria que aínda que dirixidos a toda a poboación, teñen como obxecto prioritario: ofrecer un conxunto de atencións as persoas ou familias no seu propio domicilio, para facilitar o seu desenvolvemento e permanencia no seu entorno habitual. Así mesmo, a demanda desta prestación de Axuda no Fogar é cada vez maior nun contexto como o galego cun evidente envellecemento da poboación e unhas unidades familiares cada vez máis pequenas que non contan cos apoios necesarios para cubrir as necesidades de atención que o colectivo de maiores e dependentes presentan. A Orde do 22 de xaneiro de 2009, pola que se regula o servizo de axuda no fogar, trala publicación da Lei 39/2006, do 14 de decembro, de promoción da autonomía persoal e atención ás persoas en situación de dependencia, describe as atencións do Servizo de Axuda no Fogar para a cidadanía que precise coidados no seu domicilio. Dita orde obriga ademais ás entidades locais a reaxustar as súas respectivas ordenanzas reguladoras. Para mellorar a calidade de vida das persoas que viven nos seus domicilios, e requiren asistencia dos Servizos de Atención Domiciliaria, deberán xuntarse os esforzos da comunidade no seu conxunto ( a persoa interesada, a súa familia, veciñanza e amizades, voluntariado social.) con tódolos servizos públicos e privados, para así acadar o mantemento dun maior grao de autonomía da persoa beneficiaria, mediante unha labor preventiva, asistencial e rehabilitadora. Tradicionalmente o servizo de axuda no fogar non cubría situacións necesitadas de atención permanente e continuada, propias das persoas con gran dependencia pero a partir da entrada en vigor da Lei 39/2006, do 14 de decembro, deberá estenderse ampliando a súa intensidade a calquera persoa en situación de dependencia tras recoñecerse coma un dereito subxectivo da persoa. Paralelamente deberanse ir tomando medidas en diferentes ámbitos que faciliten á familia o desempeño das funcións entre as que está a atención das persoas en situación de dependencia: recoñecemento e apoio do papel da familia, prestacións económicas, axuda técnicas de uso persoal e de adaptación do fogar, programas de respiro familiar, centros de día e de noite etc. A corto e a medio prazo os Servizos de Atención Domiciliaria deberán experimentar o seu máis notable cambio a consecuencia da aplicación da mencionada Lei 39/2006, que garante dereitos subxectivos ás persoas en situación de dependencia, e vinculado as intensidades de atención que se aproben na nosa Comunidade Autónoma e establecidas nos convenios que se subscriban entre as Administracións competentes, o Servizo de Axuda a Domicilio deberá adaptarse en función dos cambios normativos que acontezan. A devandita lei define no seu art.23 o Servizo de Axuda a Domicilio como o conxunto de actuacións levadas a cabo no domicilio das persoas en situación de dependencia co fin de atender as súas necesidades da vida diaria, prestadas por entidades ou empresas, acreditadas para esta función: a) Servizos relacionados coa atención das necesidades domésticas ou do fogar: limpeza, lavado, cociña ou outros. b) Servizos relacionados coa atención persoal na realización das actividades da vida diaria. A nova normativa reguladora esixe a configuración dun novo modelo de axuda a domicilio que complemente e amplíe a súa acción protectora, co fin de promover e dotar os recursos necesarios para facer efectivo un servizo de axuda no fogar de calidade e garantista. En consonancia coa referida normativa e co obxecto de dar cumprimento a Disposición Transitoria Primeira da Orde autonómica do 22 de xaneiro de 2009 pola que se regula o Servizo de Axuda no Fogar, que establece a obriga dos concellos de adaptar as súas ordenanzas municipais ó disposto nesta orde redáctase a presente Ordenanza que ven derrogar e, xa que logo, substituír á vixente publicada no BOP nº 199, do 30 de agosto de 1997. A presente Ordenanza ten por obxecto establecer o marco dos Servizos de Axuda no Fogar (en adiante SAF) no Concello de Negreira, como prestacións básicas do Sistema Público de Servizos Sociais. O servizo de axuda no fogar ten como finalidade prestar ás persoas un conxunto de atencións ou coidados de carácter persoal, doméstico, psicosocial, educativo, técnico e comunitario, prestadas dentro ou fora do domicilio, naquelas situacións en que teñan limitada a súa autonomía persoal ou nos casos de desestructuración familiar dos cidadáns de Negreira. O obxectivo xeral do SAF é promover unha mellor calidade de vida das persoas, potenciando a súa autonomía e unhas condicións axeitadas de convivencia no seu propio contorno familiar e socio comunitario. Partindo deste obxectivo xeral, podemos destacar os seguintes obxectivos específicos do Servizo de Axuda no Fogar: 1.- Favorecer a permanencia das persoas no seu contorno habitual o maior tempo posible e co maior grao de calidade de vida.2.- Optimizar as destrezas, capacidades e habilidades persoais e familiares que permitan o máximo grao de autonomía.3.- Mellorar o equilibrio persoal do individuo fortalecendo a colaboración coas redes naturais de apoio, especialmente da familia, previndo posibles problemas de afastamento e soidade.4.- Atender situacións conxunturais de crise persoal e/ou familiar que afecten á autonomía persoal ou social.5.- A promoción de formas de apoio social comunitario de tipo voluntario que contribúan ó acompañamento de persoas atendidas.6.- Apoiar e complementar a labor da familia en situacións de sobrecarga derivadas dan atención de persoas dependentes ou de crise familiar.7.- Favorecer a conciliación da vida familiar e laboral.8.- Ofrecer coidados e intervencións de carácter socio educativo a unidades familiares con menores a cargo e outras situacións obxecto de intervención social.9.- Proporcionar períodos de descanso ao coidador. Respiro familiar.10.- Ofrecer apoio e formación aos coidadores O Servizo de Axuda no Fogar é un servizo de competencia municipal que poderá prestarse mediante xestión directa da propia entidade local ou ben mediante contrato de xestión de servizo público, tal e como establece o art.251 e seguintes da Lei 30/2007, de 30 de outubro, de Contratos do Sector Público. O SAF ten a consideración de prestación básica, que non exime á familia das súas responsabilidades, senón que as reforza e as complementa, con planificación, coordinación e control público, a través de persoal cualificado que presta unha serie de atencións ou coidados ás familias e persoas con dificultades para procurar o seu benestar físico, social e psicolóxico, proporcionándolle a posibilidade de continuar no seu contorno habitual, mentres isto sexa posible e axeitado. De conformidade coa valoración realizada polos servizos sociais, no marco da axuda no fogar poderán prestarse os seguintes tipos de atención de carácter básico e/ou complementario, de acordo coa seguinte tipoloxía: a) Atencións de carácter persoal na realización das actividades básicas da vida diaria, tales como: • Asistencia para levantarse e deitarse. • Apoio no coidado e hixiene persoal, así como para vestirse. • Control do réxime alimentario e axuda, se é o caso, para alimentarse. • Supervisión, cando proceda, das rutinas de administración de medicamentos prescritas por facultativos. • Apoio ou axuda para cambios posturais, mobilizacións e orientación espacio- temporal. • Apoio a persoas afectadas por problemas de incontinencia. b) Atencións de carácter persoal na realización doutras actividades da vida diaria, tales como: • Acompañamento fóra do fogar para acudir a consultas, tratamentos ou a outras actividades de ocio e/ou convivencia social. • Apoio na realización de xestións necesarias ou urxentes. c) Atencións das necesidades de carácter doméstico e da vivenda, tales como: • Limpeza e mantemento da hixiene e salubridade da vivenda. • Compra de alimentos e outros produtos de uso común. • Preparación de alimentos. • Lavado e coidado das prendas de vestir. • Coidados básicos da vivenda. Este tipo de atención poderá ser facilitado en parte no seu caso, por programas específicos de Lavandería sobre rodas ou Xantar na casa. d) Atencións de carácter psicosocial e educativo tales como: Intervencións técnico-profesionais formativas e de apoio ó desenvolvemento das capacidades persoais, á afectividade, á convivencia e á integración na comunidade así como á mellora da estruturación familiar.2.- Atencións de Carácter Complementario, que poderá incorporar, entre outros, os seguintes tipos de atencións: a) Actividades de acompañamento, socialización e desenvolvemento de hábitos saudables. b) Respiro familiar, segundo o establecido pola lexislación vixente. c) Prestacións de atención a distancia mediante dispositivos de teleseguimento, teleasistencia e similares. d) Prestacións que favorezan a conciliación da vida familiar e laboral. e) Adaptacións funcionais do fogar. f) Servizo de podoloxía. g) Servizo de fisioterapia.3.- Poderán integrarse, ademais, dentro do servizo de axuda no fogar, determinadas atencións e actividades que se desenvolvan fóra do marco do domicilio da persoa usuaria, sempre que, de acordo coa prescrición técnica sobre o contido do servizo, incidan de maneira significativa na posibilidade de permanencia no fogar e na mellora da autonomía e a calidade de vida.4.- En todo caso as atencións prestadas, terán un carácter de reforzo e non sustitutivo das propias capacidades da persoa usuaria ou doutras persoas do seu contorno inmediato, de maneira que se facilite e promova a súa autonomía.5.- En ningún caso poderán formar parte das actuacións desenvolvidas polo servizo: • A realización de actividades domésticas que non fosen incluídas no proxecto de intervención (anexo II) e no acordo de servizo (anexo III). • Actividades que, polo seu carácter sanitario, deban en todo caso ser realizadas por persoal facultativo. • A atención a outros membros da unidade familiar que non fose contemplada expresamente no proxecto de intervención e no acordo de servizo. De acordo co establecido no artigo 5 da Orde do 22 de xaneiro de 2009, pola que se regula o servizo de axuda no fogar en Galicia, o servizo estará aberto a todas as persoas ou unidades de convivencia para as que de acordo coa valoración técnica correspondente, supoña un recurso idóneo de atención. De xeito particular, o servizo atenderá ás persoas maiores con déficits de autonomía e persoas con discapacidade, especialmente cando carezan de apoio persoal no seu contorno inmediato así como os fogares con menores en que se observe necesidade dunha intervención de carácter socio educativo. Tamén poderá dar unha resposta preventiva e socializadora a diversas situacións de familias en risco de exclusión social, ou que precisen unha medida temporal de apoio para a consecución dun fin establecido nun proxecto de intervención social. En todo caso darase prioridade no acceso ao servizo ás persoas que teñan un dereito recoñecido de atención dentro do sistema de autonomía e atención á dependencia. Agora ben, os/as usuarios interesados en obter o acceso á prestación do servizo na modalidade de libre concorrencia, quedarán condicionados polo número de auxiliares encargadas da súa prestación que se poidan contratar cada ano en función dos recursos económicos con que conte o Concello de Negreira para o devandito exercicio. No caso de subcontratación quedará suxeito ó presuposto aprobado para este concepto no exercicio económico correspondente. Os criterios para a concesión do servizo rexeranse polos seguintes aspectos: • Autonomía persoal para a realización das actividades. • Situación socio-familiar. As persoas usuarias do servizo, no marco dos dereitos que con carácter xeral se lle recoñecen na lexislación aplicable, artigo 6 da Lei 13/2008 de servizos sociais de Galicia, e se é o caso, sobre o procedemento administrativo común, terán dereito a: 1. Seren tratadas co respecto debido á súa dignidade.2. Recibiren unha atención adaptada ás súas necesidades, coa calidade e duración prescritas en cada caso.3. Coñeceren a organización e o regulamento do servizo.4. Coñeceren a situación do seu expediente.5. Teren un tratamento confidencial dos seus datos de acordo co disposto na Lei orgánica 15/1999, do 13 de decembro, de protección de datos de carácter persoal.6. Recibiren información precisa e clara sobre as posibles modificacións sobrevidas durante a prestación efectiva do servizo.7. Presentaren queixas e suxestións ó persoal coordinador do servizo cando expresaren reclamacións ou fixeren suxestións sobre a súa prestación efectiva. As persoas usuarias, no marco das obrigas que con carácter xeral se recollen no artigo 7 da Lei 13/2008, de servizos sociais e normativa vixente, terán os seguintes deberes: 1. Residir efectivamente no concello de Negreira.2. Cumprir coas condicións do servizo, facilitándolle a execución das tarefas ó persoal a cargo e poñendo á súa disposición, se é o caso, os medios materiais necesarios.3. Colaborar, na medida das súas posibilidades, no desenvolvemento do servizo en función das súas capacidades e nos termos acordados en cada caso.4. Facilitar e colaborar no seguimento e avaliación do servizo.5. Respetar a dignidade persoal e profesional das persoas que presten o servizo, así como respectar os límites das súas obrigas laborais. Observar unha conduta baseada no mutuo respecto, tolerancia e colaboración encamiñada a facilitar unha mellor convivencia.6. Informar dos cambios de calquera circunstancia que impliquen unha modificación na súa capacidade económica, así como de circunstancias relevantes de carácter persoal ou familiar que puidesen dar lugar á modificación, suspensión ou extinción na prestación do servizo.7. Manter informado sobre os aspectos relativos á súa saúde para mellorar a súa atención, e permitir adoptar as medidas preventivas que se requiran.8. Comunicar enfermidades infecto-contaxiosas para tomar medidas de protección necesarias para os profesionais e facilitar datos médicos co obxecto de cumprir a normativa de prevención de riscos laborais.9. Poñer a disposición do persoal os medios, útiles ou ferramentas necesarios e imprescindibles para a prestación do servizo.10. Non realizar cambios de horarios, tarefas,. etc sen autorización do técnico responsable do servizo.12. Comunicar, en circunstancias ordinarias e previsibles, con dez días de antelación, calquera ausencia temporal do domicilio que puidese impedir a prestación do servizo.13. Permanecer no domicilio mentres se preste o servizo, a menos que se autorice por escrito e baixo a súa responsabilidade e previo acordo ó respecto.14. Participar no pagamento do servizo nos termos que se estableza na súa norma reguladora.15. Sufragar os gastos do material de limpeza, aseo e alimentación. Só en casos excepcionais, detectados polo persoal técnico responsable e previo informe ó respecto, valorarase a posibilidade de axuda económica por este concepto.1. O trato será sempre de respeto, evitando que a confianza co usuario e a súa familia interfiran no seu traballo.2. Respetar a confianza do usuario e gardar a debida confidencialidade.3. Non acudir o lugar de traballo acompañado de persoas alleas ó servizo.4. Non se poderá recibir en custodia, diñeiro, xoias nin obxectos.5. Non recibir ningún tipo de prestación/bonificación por parte do usuario/a do servizo de axuda no fogar.7. Non facerlle traballos a outros membros da familia distintos dos beneficiarios/as, aínda que convivan na mesma casa, se así non está establecido no proxecto de intervención. De tratarse de persoas maiores ou incapacitadas, estudarase o caso dende o Departamento de Servizos Sociais.8. Non realizar en ningún caso tarefas domésticas que non foran incluídas no proxecto de intervención.9. Non se dispoñerá de chaves de ningún domicilio salvo autorización por escrito do usuario/a.10. En caso de ausencia os/as auxiliares deberán poñelo en coñecemento do xefe de persoal coa maior brevidade posible para facilitar así a súa substitución a fin de evitar a non prestación do servizo ós usuarios/as do mesmo. O acceso ó servizo producirase a través dos servizos sociais comunitarios básicos, de acordo coas seguintes modalidades: Para persoas que, tendo recoñecida a situación de dependencia, se lles asigne a axuda no fogar na correspondente resolución de Programa Individual de Atención (PIA). A resolución relativa ó Programa Individualizado de Atención terá a consideración de resolución de asignación e incorporación ó servizo. SAF Dependencia para respiro: igual modalidade que a anterior pero con menor intensidade. Orientado a proporcionar un apoio de respiro ós coidadores. As persoas dependentes valoradas que, polo calendario oficial de implantación, teñan dereito á prestación pola vía de acceso directo do sistema da dependencia (PIA con posible asignación de servizos de axuda no fogar), non poderán acceder polo sistema de libre concorrencia. a) Para as persoas que non teñan o recoñecemento da situación de dependencia, ou non as asista o dereito de acceso efectivo ao catálogo de servizos de atención á dependencia segundo o calendario de implantación que se establece na Lei 39/2006, o acceso ó SAF resolverase en réxime de libre concorrencia de acordo cos criterios establecidos no presente regulamento, previa prescrición técnica favorable dos Servizos Sociais de atención primaria. Trátase dun SAF de carácter preventivo cunha temporalidade definida no proxecto de intervención (anexo II) e unha intensidade de atención non superior 40 horas/mes. A súa renovación terá carácter anual para o cal a persoa usuaria presentará solicitude consonte ao modelo recollido no Anexo X. b) De igual maneira á expresada no punto anterior procederase nas situacións en que a problemática principal estea relacionada con aspectos de convivencia, socio-educativos e comunitarios. Nos supostos recollidos nos apartados a) e b) deste artigo empregarase un baremo no que, ademais dos posibles déficits de autonomía, se valoren factores de carácter persoal e socio familiar, o apoio social, a situación da vivenda e outros que dificulten obxectivamente a normalización social e a calidade de vida, e que se recolle no anexo I da presente ordenanza. Para aquelas persoas que se atopen nunha situación de extrema e urxente necesidade, previamente valorada polo persoal técnico de Servizos Sociais. Nestes supostos, mediante resolución motivada de Alcaldía ou do Concellal delegado da corporación local responsable no ámbito de Servizos Sociais, procederase a iniciar de oficio a prestación do servizo de xeito inmediato, e sen perxuízo da posterior instrución do correspondente expediente. Para solicitar os servizos de atención domiciliaria deberán reunirse os seguintes requisitos: • Estar empadroado no concello de Negreira e ter residencia no mesmo. • Aportar a documentación esixida. • Ser valorado como recurso idóneo a aplicar polos técnicos do departamento de Servizos Sociais. O procedemento para a prestación do SAF poderase iniciar de oficio ou a instancia de parte. a) De oficio: o concello de Negreira iniciará de oficio o expediente de prestación do servizo nos casos de necesidade urxente, e sempre previo informe positivo de Servizos Sociais e en función da dispoñibilidade do servizo en cada momento. b) A instancia de parte: as solicitudes de prestación do SAF deberanse formular unicamente nos modelos dispostos a tal efecto que serán presentados no rexistro municipal. A tal fin empregarase o modelo de solicitude publicado como anexo IV, que deberá ir acompañado da seguinte documentación: - Fotocopia do DNI, pasaporte ou NIE do interesado e, no seu caso, dos membros que computables economicamente da unidade familiar. Os documentos deben estar en vigor na data de presentación ou ben acompañar a fotocopia do resgardo de renovación de estes. Presentaranse obrigatoriamente os orixinais para compulsa. - Fotocopia do libro de familia naqueles supostos en que haxa menores na unidade familiar. - Tarxeta da Seguridade Social. - Certificado de empadroamento. - Informes médicos do beneficiario e familiares que o necesiten (anexo VI). - Xustificantes da capacidade económica dos membros da unidade de convivencia cuxos ingresos deban ser computados segundo o establecido no artigo 17 da Orde de 22 de xaneiro de 2009 (persoa solicitante do servizo, cónxuxe ou parella de feito e ascendentes e fillos maiores de 25 anos con discapacidade que dependesen economicamente dos citados perceptores): • Declaración da renda ou certificado de imputacións. • Certificación do INEM acreditativa de estar en situación de desemprego e de percepción, ou non, de prestacións de ser o caso. • Certificado de pensión do Organismo competente. • Xustificante das percepcións doutras prestacións sociais, de ser o caso. - Xustificante de aluguer da vivenda habitual. - Certificado de minusvalía, e/ou resolución de grado e nivel de dependencia, no seu caso. - No caso da acceso directo ó servizo, copia da resolución do PIA (Programa Individualizado de Atención) acreditativa da concesión da prestación do servizo. - Calquera outro documento que se considere necesario para a tramitación da solicitude. A administración local poderá dispoñer que se efectúen as comprobacións oportunas sobre a veracidade dos datos aportados polas persoas interesadas. O prazo para a presentación da solicitude permanecerá aberto todo o ano. Neste suposto a resolución relativa ó PIA (Programa Individualizado de Atención) terá a consideración de resolución de asignación e incorporación ó servizo. Iniciado o procedemento a Traballadora Social municipal realizará a correspondente visita domiciliaria procedendo a apertura do expediente e a realización das seguintes actuacións: - Avaliar a solicitude segundo o baremo establecido no anexo I desta ordenanza. - Elaborar informe social preceptivo e vinculante respecto da idoneidade do servizo, no que se fará constar a capacidade económica da persoa usuaria e, de se lo caso, a cota de financiamento que lle corresponda. - Realizar o Proxecto de Intervención segundo o modelo recollido no anexo II desta ordenanza. A solicitude resolverase por decreto de alcaldía, podendo ser esta competencia delegada de conformidade co disposto no artigo 21.3º da Lei 7/85, do 2 de abril, Reguladora das Bases do Réxime Local. Transcorrido un prazo máximo de tres meses, a contar dende o día seguinte a o que fora completada a documentación preceptiva, sen formalizarse dita resolución a persoa interesada deberá entender denegada a súa solicitude. Neste suposto procederase a iniciar de oficio a prestación do servizo. A alta deberá producirse nun prazo inferior a 48 horas. A duración non superará os 3 meses salvo prescrición técnica debida e motivada. Transcorrido este prazo, manterase a alta no servizo, sempre e cando, se cumpran os requisitos e as condicións requiridas para a libre concorrencia ou acceso directo, segundo o caso. A desaparición desta situación excepcional de risco levará a extinción do carácter excepcional do caso, seguíndose o procedemento común de resolución de solicitudes de prestación do SAF. A resolución será motivada e deberá conter, entre outros, os seguintes extremos: 1.- Aprobación ou denegación do servizo.2.- Condicións da concesión, indicando polo menos: •As atencións aprobadas. •Dispoñibilidade de alta efectiva ou paso a lista de agarda especificando a puntuación obtida. •Intensidade horaria: número de horas de atención mensual. •A cota do servizo: Tratarase dunha taxa que satisfará a persoa beneficiaria. •A cota do servizo que satisfará o Concello de Negreira, no seu caso.3.- Información sobre os recursos que contra a mesma procedan, órgano administrativo ou xudicial perante o que presentalos, e prazo para interpoñelos, sen prexuízo de que as persoas interesadas poidan exercitar calquera outro que estimen oportuno. Unha vez notificada a resolución deberá acordarse entre os Servizos Sociais e o usuario/a as condicións básicas da prestación, quedando as mesmas plasmadas no correspondente contrato, a modo de compromiso de respeto ás normas do servizo, as tarefas a desenvolver, horarios, días e contribución económica correspondente ou gratuidade se procede, redactado segundo o modelo recollido no anexo IX da presente ordenanza. A súa firma será requisito necesario para comezar a prestación efectiva do servizo. Finalmente, coa finalidade de facilitar a prestación do servizo por parte das auxiliares de axuda á domicilio e mellorar a calidade da atención prestada, redactarase un plan de traballo para cada usuario do cal se lle proporcionará copia a/o correspondente auxiliar. O persoal técnico responsable do SAF garantirá, mediante a coordinación co resto de profesionais implicados na prestación do servizo, así como con visitas domiciliarias, a supervisión do mesmo que será realizada sempre que as circunstancias a fagan necesaria e como mínimo cunha periodicidade de dous meses. Este seguimento periódico terá como finalidade valorar os seguintes aspectos: • A consecución dos obxectivos programados. • A adecuación do tempo e intensidade da axuda. • A satisfacción da persoa beneficiaria. Desta supervisión quedará constancia no correspondente expediente individual, procedéndose ademais, se fose necesario a revisar e axustar o contido das prestacións expresado no proxecto de intervención e no acordo do servizo. Na prestación do servizo, ademais do persoal profesional, poderá colaborar persoal voluntario baixo a supervisión técnica dos servizos sociais comunitarios deste Concello. Para estes efectos estarase ao previsto na lexislación en vigor sobre voluntariado. Na modalidade de acceso directo establecida para as persoas que teñan recoñecida a súa situación de dependencia non existirá lista de agarda. En caso de ausencia de prazas, no suposto de acceso a través da modalidade de libre concorrencia, a solicitude aprobada pasará a unha lista de agarda que se ordenará por orde da puntuación obtida en aplicación do baremo que se reflicte na orden de 22 de xaneiro do 2009, recollida no anexo I da presente ordenanza. No suposto en que un solicitante superase o ano en lista de agarda antes de proceder a súa alta como usuario do SAF, será preceptiva unha nova avaliación da súa situación. A denegación da solicitude procederá por algunha das seguintes causas: 1. Non cumprir os requisitos esixidos.2. Poder satisfacer axeitadamente as súas necesidades por si mesmo/a e/ou co apoio dos seus familiares. Non acadando, por tanto, a puntuación mínima esixida.3. Non ser a necesidade alegada obxecto de cobertura polo SAF.4. Non aceptar as condicións do servizo municipal en canto a prestacións e achega económica.5. Persistir as circunstancias que motivaron a extinción do servizo a través dun expediente sancionador.6. Persistir as circunstancias que motivaron a denegación do servizo con anterioridade.7. Calquera outra causa debidamente motivada.1.- Son causas de extinción do servizo de axuda no fogar, as seguintes: a) A renuncia ou desestimento da persoa usuaria, surtindo efectos dende o derradeiro día do mes no que se notifique. b) O cambio de programa individual de atención ou do proxecto de intervención (anexo II) que implique un cambio de asignación de recurso e a súa incompatibilidade co servizo de axuda no fogar. c) Traslado definitivo da súa residencia a outro concello. d) Falecemento da persoa usuaria ou ingreso en residencia. e) Incumprimento reiterado dos deberes e obrigas establecidas para as persoas usuarias na prestación do servizo. f) A falta reiterada de pagamento do servizo, o cal se concretaría no impago do servizo durante 2 meses consecutivos ou tres alternativos. g) Desaparición das causas que motivaron a prestación do servizo. h) Aparición de causas sobrevidas que produzan a imposibilidade material de continuar coa prestación do servizo. i) A ausencia inxustificada do domicilio por tempo superior a un mes. j) Atoparse en situación de suspensión do servizo por un período superior a tres meses. k) Melloría da situación ou superación das causas que orixinaron a intervención do SAF.2.- Causas de modificación: a) Con carácter xeral a alteración das circunstancia tidas en conta para a concesión do servizo, poderá dar lugar á modificación das condicións de prestación nas que fora concedido inicialmente. Os cambios de circunstanciais en calquera caso, deberán substanciarase no expediente individual, mediante un novo informe e un novo acordo de servizo (anexo IX). b) As persoas usuarias que tiveran accedido ao servizo de axuda no fogar polo sistema de libre concorrencia, que fosen valoradas con posterioridade correspondéndolles a efectividade do dereito, poderán ver modificadas as condicións da prestación do servizo conforme ao establecido no programa individual de atención (PIA) e a normativa de aplicación. c) As modificacións tamén poderán producirse a petición da persoa interesado/a, mediante solicitude suscrita pola mesma e coa valoración positiva dos servizos sociais municipais, a vista dos posibles cambios da situación que motivou a concesión.3.- Cando se trate dun servizo público de axuda no fogar asignado a persoas en situación de dependencia na correspondente resolución de Programa Individual de Atención, consonte o establecido no Decreto 176/2007, do 6 de setembro, a incoación, por parte da entidade titular do servizo, dun expediente de extinción ou modificación das condicións de prestación do servizo deberá notificarase en todo caso ao órgano competente para ditar resolución de Programa Individual de Atención. Son causa de suspensión temporal do servizo, logo da tramitación do correspondente expediente e informe razoado do persoal técnico coordinador que deberá incorporarse ó expediente persoal, as que seguen: 1. Ausencia temporal do domicilio: o servizo poderá suspenderse por causa xustificada por un máximo de tres meses nun período de doce, debendo acreditar a persoa usuaria as causas que motivan a súa ausencia.2. Modificación temporal das causas que motivaron a necesidade do servizo: poderá suspenderse o servizo en tanto persista o cambio de circunstancias causante da suspensión, coa excepción das prazas vinculadas a un dereito exercido dentro do sistema de autonomía e a atención á dependencia, suposto no que se estará ao disposto na correspondente normativa reguladora. Todas as extincións, modificacións e ou suspensións efectuadas sobre a prestación de SAF, cumprimentarase nun documento asinado pola/o traballador/a social do SAF, e conterá os datos de identificación da persoa usuaria, as datas e os motivos polos que se orixinan as mesmas (anexo XI). A Resolución que cumpra será adoptada polo órgano competente.1. A intensidade do servizo de axuda no fogar para as persoas atendidas no marco do sistema de autonomía persoal e atención á dependencia estará predeterminada no seu programa individualizado de atención (PIA), e atendendo ao grado de dependencia e nivel recoñecido. A súa aplicación horaria será flexible e conforme co plan de coidados, de maneira que se garanta a cobertura das necesidades de atención para a realización das actividades da vida diaria, todos os días da semana (incluíndo domingos e festivos). Cando a persoa usuaria manifeste o desexo de dispoñer de menos horas do mínimo do intervalo que marca a lei para o seu grao e nivel, ou así se acorde entre a persoa usuaria e o traballador/a social, deberá facerse constar por escrito e será engadido ó seu expediente.2. No caso de acceso por libre concorrencia ou no suposto de urxencia sobrevida, a intensidade do servizo virá determinada na prescrición efectuada pola traballadora social. Como norma xeral o número de horas máximo ao mes será de 40 horas mensuais, non superando as 2 horas/día, salvo prescrición motivada que deberá constar no proxecto de intervención (anexo IV). Os días de atención serán de luns a venres, exceptuando festivos. ARTIGO 19. O réxime sancionador aplicable determínase na Lei 13/2008 de Servizos Sociais de Galicia, que regula o réxime sancionador das persoas usuarias dos Servizos Sociais. O Servizo de Axuda no Fogar no Concello de Negreira financiarase a través das achegas económicas das administracións públicas pertinentes, o presuposto municipal, e as achegas das persoas usuarias en aplicación dos baremos aprobados polo Concello. a) A achega municipal cuantificarase a través da correspondente partida segundo o previsto anualmente no orzamento municipal. b) A persoa beneficiaria do servizo aportará a taxa calculada conforme ao establecido na ordenanza fiscal municipal correspondente, cumprindo co establecido no Art.56 da Lei 13/2008 de Servizos Sociais de Galicia, que faculta ás administracións públicas a establecer a participación das persoas usuarias na financiación de servizos do Sistema Público de Servizos Sociais.1. Para os efectos deste artigo considérase persoa usuaria aquela para a cal se solicite o servizo. No caso de intervención con familias, entenderase como persoa usuaria un dos membros adultos da unidade de convivencia responsables dos menores que formen parte dela.2. A capacidade económica das persoas usuarias do servizo de axuda no fogar calcularase en atención á súa renda e, se é o caso, ao seu patrimonio. Teranse en conta, ademais, as persoas convivintes economicamente dependentes, acorde ó establecido nos parágrafos seguintes.3. A renda valorarase atendendo aos ingresos netos que se perciban, que comprenderán os rendementos de traballo, incluídas pensións e prestacións de previsión social, calquera que sexa o seu réxime; os rendementos de capital mobiliario e inmobiliario; os rendementos das actividades económicas e as ganancias e perdas patrimoniais.4. Para o cómputo do patrimonio estarase ao disposto na normativa fiscal en vigor sobre o patrimonio, entendéndose por tal o conxunto de bens e dereitos de contido económico de que sexa titular a persoa usuaria do servizo, con dedución das cargas e gravames que diminúan o seu valor, así como das débedas e obrigas persoais das que deba responder. Considéranse exentos do cómputo a vivenda habitual en que se preste o servizo e os bens e dereitos cualificados como exentos na normativa aplicable sobre o imposto do patrimonio. Nos supostos de cotitularidade, só se terá en consideración a porcentaxe correspondente á propiedade do beneficiario.5. No caso de que a persoa usuaria tivese cónxuxe ou parella de feito, as rendas de ambos os dous terán a consideración de rendas computables, entendéndose neste caso por renda persoal a metade da suma dos ingresos de ambos os dous membros da parella.6. A capacidade económica por razón de renda determinarase dividindo a renda ou rendas computables, de acordo co número anterior, entre a suma dos seguintes convivintes: o perceptor ou perceptores de rendas computadas e, se é o caso, o cónxuxe e os ascendentes ou fillos/as menores de 25 anos, ou maiores desta idade en situación de discapacidade, que dependesen economicamente dos citados perceptores.7. A capacidade económica resultante será a correspondente á renda da persoa usuaria, calculada de acordo cos números anteriores, modificada á alza, se fose o caso, pola suma dun 5% do valor do patrimonio neto que supere o mínimo exento para a realización da declaración do imposto sobre o patrimonio en vigor a partir dos 65 anos de idade, dun 3% dos 35 aos 65 anos e dun 1% os menores de 35 anos.8. Para o cómputo da renda ou do patrimonio teranse en conta os datos correspondentes á última declaración fiscal dispoñible ou pensión coñecida.9. O Concello de Negreira establecerá os mecanismos de revisión anual para a actualización da información relativa á capacidade económica das persoas usuarias do servizo de axuda no fogar.1. Quedará exenta da obriga de participar no custo do servizo a persoa usuaria cuxa capacidade económica sexa igual ou inferior ao indicador público de rendas de efectos múltiples (IPREM) que cada ano publique o goberno na Lei de presupostos do Estado.2. Para o resto dos supostos, establecese a seguinte regulación progresiva do copagamento do servizo, fixada na ordenanza fiscal correspondente actualizada segundo o IPREM; e que deberá respectar en todo caso os límites expresados na seguinte escala: a) As persoas usuarias cunha capacidade económica superior ao 100% pero que non exceda o 300% do indicador público de renda de efectos múltiples, asumirán un mínimo dun 10% e un máximo do 20% do custo do servizo. b) As persoas usuarias cunha capacidade económica superior ao 300% pero que non exceda o 500% do indicador público de renda de efectos múltiples, asumirán un mínimo dun 21% e un máximo do 60% do custo do servizo. c) As persoas usuarias cunha capacidade económica superior ao 500% do indicador público de renda de efectos múltiples, asumirán un mínimo dun 61% do custo do servizo e un máximo do 65% do custo do servizo.3.- En ningún caso a contribución económica da persoa usuaria poderá ser superior ó 65% do custo efectivo que o servizo prestado teña para a entidade local titular do mesmo.4.- Sen prexuízo do establecido no punto anterior, poderán preverse excepcións aos criterios xerais nos casos en que a problemática principal atendida sexa a desestruturación familiar e se procure a protección e integración social de menores de idade en risco de exclusión, mediante resolución motivada do órgano competente para acordar a concesión do servizo, da que en todo caso deberá deixarse constancia no correspondente expediente.5.- As liquidacións de prezos practicaranse por meses naturais aboándose nos quince primeiros días naturais do mes seguinte. O abono efectuarase mediante cargo na conta bancaria que a persoa solicitante dos Servizos de Axuda no Fogar facilitará no impreso normalizado que a tal efecto que acompaña á solicitude.6.- O baremo con que calcular a achega da persoa usuaria polas atencións domiciliarias será obxecto de actualización segundo a contía anual do IPREM ou indicador que o substitúa. O Servizo de Axuda no Fogar do Concello de Negreira, é de titularidade municipal, e será coordinado polos Servizos Sociais Municipais. Delégase na Xunta de Goberno Local a facultade de interpretar e aplicar as disposicións contidas nesta ordenanza así como a redacción das instrucións que foran necesarias para a súa correcta interpretación. O SAF no Concello de Negreira adaptarase en todo momento á normativa estatal e autonómica vixente sobre o Sistema de Autonomía e Atención a Dependencia (S. A. A. D.) de Galicia. Queda derrogado o Regulamento do Servizo de Axuda no Fogar publicado no BOP nº 199 de 30 de agosto de 1997. A presente ordenanza entrará en vigor unha vez que se publique integramente o seu texto e transcorra o prazo sinalado no artigo 65.2, en virtude do disposto polo artigo 70.2, ambos da Lei 7/1985, de 2 de abril, Reguladora das Bases do Réxime Local. O valor asignado en función da falta de autonomía das persoas será o que se deduza da valoración realizada polos órganos oficiais competentes para a valoración da discapacidade e do grao de dependencia. As persoas dependentes valoradas que, polo calendario oficial de implantación, teñan dereito á prestación pola vía de acceso directo do sistema da dependencia (PIA con posible asignación de servizos de axuda no fogar), non poderán acceder polo sistema de libre concorrencia. A asignación de valor en función do factor autonomía persoal realizarase de acordo coa seguinte táboa: Antecedentes relevantes: Tipo de servizo a prestar 4 Perfil dos/as profesionais Outros servizos: Existencia: Servizos/apoios: Nº de horas semanais: Obxectivos do servizo proposto: Tarefas a realizar: Técnico responsable: Asdo.: ––––––––––––––––––––––––––––––––––––––––––––––––––––––––––––––––––––––––––––––––––––––––––––––––– 1 Identificación do expedientes en SIUSS 2 Número de orde desta intervención en relación co total realizadas neste expediente 3 Tipoloxía SIUSS 4 Pódese empregar a tipoloxía SIUSS INFORME SOCIAL 1.- DATOS PERSONALES DEL/LA USUARIO/A 2.- PERSOA QUE SOLICITA O SERVIZO Persoa usuaria  Familia/persoa achegada  Persoa veciña  Outra/o profesional outras  ____________________________________ (especificar quen o solicita) 3.- CARACTERÍSTICAS DEL GRUPO DE CONVIVENCIA (1) Composición del grupo de convivencia: Familiares o personas allegadas que no conviven con el/la usuario/a: (1) Indicar cál é a persoa familiar o achegada que asume el rol de coidador/a principal 4.- SITUACIÓN SOCIOFAMILIAR 4.1 Dinámica relacional y funcionamento de la rede informal: Relaciones normalizadas  Relaciones conflitivas  Ausencia de Relaciones  Relaciones escasas  Colaboración de la familia  Implicación de la familia  Reparto de responsabilidades de la familia o persoas achegadas  Qué necesidades están cubertas: _________________________________________________________________________ Os familiares: Van con frecuencia al domicilio  Lo visitan ocasionalmente  Comunicación telefónica frecuente  Comunicación telefónica esporádica  4.2. Sae habitualmente de su domicilio: Sí  No  Observacións profesionais: 4.3. Valoración de minusvalía: Sí  No  Grado de minusvalía ______________________________ 4.4 Valoración de dependencia: Sí  No  Situación (indicar grado de dependencia si lo ten)___________ 5.- RECURSOSY SERVICIOS FORMALES: 5.1. Recursos y servizos formais que percibe/disfruta o/a solicitante: Indicar cáles e intensidade: _______________________________________________________________________________________________________ _______________________________________________________________________________________________________ ________________________________________________________________________ 5.2. Especificar qué tipo de atención necesitaría e para qué actividades e tarefas: _______________________________________________________________________________________________________ _______________________________________________________________________________________________________ __________________________________________________________________________ 5.2. O solicitante conta con apoio de voluntariado: Sí  No  6.- SITUACIÓN DEL ENTORNO SOCIAL: 6.1. Vivenda  Tipo de vivenda: Sen vivenda  chabola  casa prefabricada  caravana  En situación de desahucio  piso, apartamento  vivenda unifamiliar   Régimen: Propia o de algún membro de la unidade familiar  Cedida o facilitada  Alugada  En caso de aluguer, contía mensual deste _____________________________________  Condición de habitabilidade: Adecuadas  Hacinamento  Insalubridade/inhabitabilidade  Deficientes, carece dalgún servizo básico ou existencia de dispositivo/s de risco  Especificar cál/cáles _____________________________________________________________________________ Humidade: Sí  No  Ventilación e claridade: Boa  Deficiente  Mala   Instalacións e equipamento: Electricidade  Auga corrente  Auga quente  Gas butano  Gas cidade  Frigorífico  Lavadora  Calefacción  Teléfono  Ascensor  Cuarto de baño completo  Só WC   Accesibilidade de la vivenda: Sen barreiras arquitectónicas  Con barreiras en el acceso a la vivenda  Con adaptacións funcionais  Con barreiras en el interior de la vivenda  7.- SITUACIÓN ECONÓMICA: 7.1. Gastos fixos de la persoa en situación de dependencia (alugueres, hipotecas, servizos de carácter público e/ou privado de coidados e atención ó/á solicitante): 8.- VALORACIÓN PROFESIONAL: _______________________________________________________________________________________________________ _______________________________________________________________________________________________________ _______________________________________________________________________________________________________ _________________________________________ Selo Asinatura do/a Traballador/a Social Negreira a de de 20 A valoración do meu caso para efectos da concesión da prestación do Servizo de Axuda a no Fogar (SAF), conforme á normativa municipal que regula este servizo. E para o que adxunto a seguinte documentación: - Fotocopia do DNI de todos os membros da unidade familiar. - Certificado médico. - Xustificante de ingresos económicos de toda a familia. - Fotocopia da cartilla da Seguridade Social. - Número de conta bancaria. - Certificado de empadroamento. Así mesmo, declaro baixo a miña responsabilidade, ser certos os datos consignados na presente solicitude, aceptando as responsabilidades que en outro caso poidan derivarse. Manifesto que quedo informado da obrigación de comunicar ós Servizos Sociais de Atención Primaria do Concello de Negreira calquera variación nos datos declarados que poidan producirse no sucesivo e de comprometerse a asumir os gastos da prestación asignados en función dos ingresos por min declarados. Espazo reservado para o rexistro de entrada Negreira, _____ de ____________ de _______ El / A Solicitante O /A Solicitante  ou representante legal / gardador de feito  D./Dª ………………………….…………………………………. con DNI nº ……….…….…… Negreira a,_____de ________________de ______ (1) Especifica-lo tipo de pensión ou prestación. Asdo: (2) No caso de dispoñer de bens e/ou inmobles consignarase o concepto deles e os seus rendementos efectivo RENUNCIA Á SOLICITUDE DO SAF DO CONCELLO DE NEGREIRA SERVIZOS SOCIAIS EXPEDIENTE: D./D.ª _________________________________________________________________________________________________ Con DNI __________________________con dirección en ______________________________________________________ ______________________________________________________________________ Expón: Que solicitando O servizo de axuda a domicilio deste Concello o ________________, E o non estar interesado nel, renuncio á referida solicitude, poñendo en coñecemento deste Concello para que se acorde conforme o manifestado. Negreira a _____, de _____________de 20__ Asdo.: SR. ALCALDE DO CONCELLO DE NEGREIRA (A CORUÑA) SOLICITUDE DE VALORACIÓN DE LA AUTONOMÍA PERSONAL Dada a incidencia deste informe na avaliación do expediente de solicitude para a avaliación da solicitude del servizo de axuda a domicilio, e importante que cubran tódolos datos contidos neste. Recoñecemento médico efectuado polo/la: Doutor/a_______________________________________________Colexiado/a_____________ Médico/a de Familia de Atención Primaria, ó/á solicitante: D./D.ª (nome e apelidos) ____________________________________. Data de nacemento _________________, con DNI/Pasaporte nº __________________. INFORMA 1. Indique os diagnósticos das enfermidades, enfermidade mental, discapacidade intelectual, outras condicións de saúde e/ou problemas relacionados co desenvolvemento, de carácter permanente, crónico, prolongado ou de longa duración que presenta: Diagnóstico 2. Indique el tratamento farmacolóxico actual que ten prescrito: 3. Necesita una dieta especial. Indicar cual ________________________________ 4. Indique a situación de dependencia na que se atopa: 5. Indique si pode desprazarse fóra do domicilio: SI  NON  ___________________, _______ de ____________________ de 201_ SELO E SINATURA AUTORIZACIÓN BANCARIA DEL SAF A favor de ______________________________________________________________________________________________ En concepto de _________________________________________________________________________________________ D./D.ª _________________________________________________________________________________________________ Con DNI _______________________con dirección en __________________________________________________________ Expón: Que o número de conta bancaria para domiciliar o pago do servizo de axuda a domicilio es o seguinte: Nome da entidade financeira: Dirección: Localidade: Provincia: ________________, _____ de ______________ 20__ (Selo da entidade bancaria) O/a interesado/a SR. ALCALDE DO CONCELLO DE NEGREIRA COMUNICACIÓN Ó SOLICITANTE DO SAF SOCIALES EXPEDIENTE: D./D.ª _________________________________________________________________________________________________ Con DNI ____________________con dirección en _____________________________________________________________ ______________________________________________________________________ Estudada a súa solicitude da prestación do Servizo de Axuda a domicilio, o Concello de Negreira resolve  concederlle  denegarlle os seguintes servizos: _______________________________________________________________________________________________________ _______________________________________________________________________________________________________ _______________________________________________________________________________________________________ Previo a ser efectiva tal prestación, o/a solicitante deberá poñerse en contacto cos Servizos Sociais do Concello, para asinar o contrato de prestacións. Comunícaselle para o seu coñecemento en, Negreira, a ______de _______________de 20__ Asdo.: Asdo.: SR. ALCALDE DO CONCELLO DE NEGREIRA (A CORUÑA) Reunidos en. o día. dunha parte don/dona.……………………………….………. con DNI: ……………….……. E doutra., en calidade de Técnico responsable do SAF do Concello de Negreira 1. Que o Concello de Negreira entidade prestará o Servizo de Axuda no Fogar (SAF), á persoa arriba citada, dende o día _______ do _________ de 20__. 2. Que a prestación do Servizo de Axuda no Fogar se realizará por un prazo de ___________________________, prorrogable automáticamente, excepto que exista un informe contrario segundo valoración técnica do departamento de Servizos Sociais/da Entidade prestadora acreditada 3. Que o SAF se levará a cabo os días da semana ______________________, en horario de________________; por un total de ____ horas semanais.4. Que atendendo á Orde do 22 de Xaneiro de 2009 que regula o Servizo de Axuda no Fogar, a Ordenanza Fiscal municipal que regula as taxas do SAF, e á aplicación do baremo que corresponde, a persoa usuaria comprométese a aportar o ____% do custo do servizo como contribución ao custe do servizo.5. Que a persoa usuaria acepta domiciliar o abono da taxa do SAF establecido no punto 4º, na entidade bancaria da súa elección, no número de conta autorizada para tal efecto.6. Que, de acordo co proxecto de intervención establecido para o caso, as actividades que se fixan inicialmente para o desenvolvemento do SAF son as seguintes:  Atencións de carácter persoal  Atencións de carácter apoio psicosocial  Atencións de carácter doméstico  Atencións de carácter socio-educativo  Atencións de carácter técnico e complementario  ______________________________________ 7. Que as tarefas que se fixan inicialmente para o desenvolvemento do SAF, e que serán levadas a cabo polo persoal auxiliar do servizo serán as seguintes: _______________________________________________________________________________________________________ _______________________________________________________________________________________________________ 8. Que, así mesmo, a persoa usuaria, a súa familia ou persoas achegadas se comprometen a levar a cabo as seguintes tarefas: _______________________________________________________________________________________________________ _______________________________________________________________________________________________________ 9. Que as modificacións que puidese haber nas condicións inicialmente estipuladas neste acordo, deberán ser recollidas nun documento novo asinado pola persoa usuaria e a persoa responsable do SAF, sendo anexadas ao acordo orixinal.10. Que o servizo se prestará atendendo ás condicións reguladas na Orde do 22 de Xaneiro de 2009 que regula o Servizo de Axuda no Fogar e na ordenanza municipal sobre o SAF, onde están recollidas os dereitos e obrigas da persoa usuaria, baixas temporais e causas de extinción. Ambas partes dan a súa conformidade ó presente acordo de prestación do SAF, e o asinan En ……………………… a …… de ………………………………. de 20…. A persoa usuaria O técnico responsable SOLICITUDE DE RENOVACIÓN DO SAF EXPEDIENTE: D./D.ª _________________________________________________________________________________________________ Con DNI ____________________con dirección en _____________________________________________________________ ______________________________________________________________________ Expón: Que durante o ano ______ fun beneficiario/a do servizo de axuda a domicilio, polo que: SOLICITO: renovación do servizo referido para o presente ano. DECLARO que os ingresos que percibo ascenden a ________________________ /mes E que os do resto do núcleo familiar ascenden a ___________________________ /mes Sumando un total de ____________________ /mes, para o que adxunto documentación. Para que conste e surtan os efectos oportunos asino este escrito en: Negreira, a ______ de _____________ de 20___. Asdo.: SR. ALCALDE DO CONCELLO DE NEGREIRA COMUNICACIÓN Ó SOLICITANTE DO SAF SERVIZOS SOCIAIS EXPEDIENTE: D./D.ª _________________________________________________________________________________________________ Con DNI ____________________con dirección en _____________________________________________________________ ______________________________________________________________________ Estudada a súa solicitude da prestación do SAF, o Concello de Negreira resolve incluílo na lista de espera ata que a dispoñibilidade do servizo o permita. Comunicáselle para o seu coñecemento. Negreira a ______, de _______________ de 20__ Asdo.: SR. ALCALDE DO CONCELLO DE NEGREIRA (A CORUÑA) COMUNICACIÓN Ó SOLICITANTE DO SAF SERVIZOS SOCIAIS EXPEDIENTE: D./D.ª _________________________________________________________________________________________________ Con DNI ____________________con dirección en ____________________________________________________________ ______________________________________________________________________ Estudada a súa actual situación como beneficiario do SAF, o Concello de Negreira resolve a  extinción  suspensión  modificación desta prestación polos seguintes motivos: _______________________________________________________________________________________________________ _______________________________________________________________________________________________________ _______________________________________________________________________________________________________ Se lle comunica para o seu coñecemento. Negreira, a _____ de _____________ de 20__ Asdo.: SR. ALCALDE DO CONCELLO DE NEGREIRA (A CORUÑA) RENUNCIA DE HORAS NO SERVIZO DE AXUDA A DOMICILIO D./D.ª _________________________________________________________________________________________________ Con DNI ____________________con dirección en _____________________________________________________________ _______________________________________________________________________________________________________ Expón: Que son beneficiario do SAF deste Concello dende _____________________ ata a data, e non estando interesado en recibilas horas que me corresponderían polo grao de dependencia que teño, renuncio ás horas sinaladas disfrutando das actualmente concedidas, poñendo en coñecemento deste Concello para que se acorde conforme ó manifestado. Negreira, a ____ de _______________ de 20__ Asdo.: RENUNCIA Ó SERVIZO DO SAF DO CONCELLO DE NEGREIRA SERVIZOS SOCIAIS EXPEDIENTE: D./D.ª _________________________________________________________________________________________________ Con DNI _____________________con dirección en ____________________________________________________________ _______________________________________________________________________________________________________ Expón: Que foi beneficiario do SAF deste Concello dende ________________ ata a data, e non estando interesado en seguir beneficiándose del mencionado servizo, renuncio á referenciada axuda, poñendo en coñecemento deste Concello para que se acorde conforme ó manifestado. Negreira a _____, de _____________ de 20__ Asdo.: Negreira, 10 de marzo de 2011. Alcalde-Presidente Jorge J. Aridany Morgante Bles